Sekretarijat za lokalnu upravu Opštine u okviru Glavnog grada – Golubovci, na osnovu člana 113 stav 1 Zakona o lokalnoj samoupravi („Službeni list Crne Gore“, br. 002/18, 034/19 i 038/20), člana 4 stav 1 tačka 6 Odluke o organizaciji i načinu rada lokalne uprave Opštine u okviru Glavnog grada – Golubovci („Službeni list Crne Gore – opštinski propisi“, br. 022/19) i Odluke o pokretanju postupka za popunu radnog mjesta broj UP I 33-100/22-41, od 21. marta 2022.godine, objavljuje –

**J A V N I O G L A S**

Za popunu radnog mjesta u Sekretarijatu za lokalnu upravu Opštine u okviru Glavnog grada – Golubovci – Sektor za lokalnu samoupravu i opštu upravu:

* **Samostalni/a savjetnik/ca III za normativne poslove i vršenje upravnog nadzora, 1 izvršilac na neodređeno vrijeme**

Posebni uslovi:

* VII1 nivo kvalifikacija,
* pravni fakultet,
* najmanje dvije godine radnog iskustva.

Opšti uslovi za zasnivanje radnog odnosa su:

* crnogorsko državljanstvo;
* navršenih 18 godina života;
* zdravstvena sposobnost za obavljanje poslova radnog mjesta;
* propisani nivo kvalifikacije obrazovanja;
* položen stručni ispit za rad u državnim organima (radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);
* da nije osuđivan za krivično djelo koje ga čini nedostojnim za rad u državnom organu.

Dokumenta (original ili ovjerene kopije) koja podnosi kandidat/kinja su:

* Prijava na slobodno radno mjesto, u kojoj se navodi JMB i saglasnost sa obradom ličnih podataka u svrhu sprovođenja oglasa za popunu radnog mjesta (obrazac prijave na sajtu [www.golubovci.me](http://www.golubovci.me));
* CV;
* Dokaz o završenom nivou kvalifikacije obrazovanja (obim 240 ECTS kredita)
* Uvjerenje o položenom stručnom ispitu za rad u državnim organima (radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);
* Uvjerenje ili potvrda o potrebnom radnom iskustvu;
* Ovjerena fotokopija biometrijske lične karte.

**Ovjerene kopije dokumenata ne smiju biti starije od 6 mjeseci.**

Dokumenta koja pribavlja javnopravni organ po službenoj dužnosti:

* Uvjerenje da kandidat/kinja nije osuđivan/a za krivično djelo koje ga/je čini nedostojnim za rad u državnom organu.

Provjera znanja, sposobnosti, kompetencija i vještina kandidata/kinje izvršiće se u roku od 30 dana od dana sačinjavanja liste kandidata koji ispunjavaju uslove oglasa, o čemu će se kandidati obavijestiti preko internet stranice Opštine u okviru Glavnog grada – Golubovci najkasnije pet dana prije provjere, shodno Uredbi o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima („Službeni list Crne Gore“, br. 050/18).

Popis propisa potrebnih za postupak provjere: Ustav Crne Gore („Službeni list Crne Gore“, br. 001/07 i 038/13), Zakon o lokalnoj samoupravi („Službeni list Crne Gore“, br. 002/18, 034/19 i 038/20), Zakon o finansiranju lokalne samouprave („Službeni list Crne Gore“, br. 003/19), Zakon o državnim službenicima i namještenicima („Službeni list Crne Gore“, br. 002/18, 034/19, 008/21), Zakon o upravnom postupku („Službeni list Crne Gore“, br. 056/14, 020/15, 040/16 i 037/17), Zakon o radu (“Službeni list Crne Gore”, br. 074/19, 008/21, 059/21, 068/21 i 145/21), Zakon o zaradama zaposlenih u javnom sektoru („Službeni list Crne Gore“, br. 016/16, 083/16, 021/17, 042/17, 012/18, 039/18, 042/18, 034/19, 130/21 i 146/21), Zakon o kulturi („Službeni list Crne Gore“, br. 049/08, 016/11, 040/11 i 038/12), Zakon o socijalnoj i dječjoj zaštiti („Službeni list Crne Gore“, br. 027/13, 001/15, 042/15, 047/15, 056/16, 066/16, 001/17, 031/17, 042/17, 050/17, 059/21 i 145/21), Zakon o privrednim društvima („Službeni list Crne Gore“, br. 065/20 i 145/21), Statut Opštine u okviru Glavnog grada – Golubovci („Službeni list Crne Gore – opštinski propisi“, br. 012/19).

Prijavu i CV sa dokumentacijom kandidat/kinja podnosi u originalu ili ovjerenoj kopiji, preko arhive Opštine u okviru Glavnog grada – Golubovci, Glavna gradska ulica br. 89 Anovi, u zatvorenoj koverti, u roku od 15 dana od dana objavljivanja javnog oglasa na adresu:

**Opština u okviru Glavnog grada – Golubovci – Sekretarijat za lokalnu upravu, Glavna gradska ulica br. 89 Anovi, sa naznakom za : Javni oglas – radno mjesto na koje se kandidat prijavljuje.**

**Neblagovremene prijave neće se razmatrati.**

**NAPOMENA:**

1. Kandidati su obavezni da dostave samo dokaze o nivou kvalifikacije obrazovanja koji su propisani u posebnim uslovima oglasa, a ne i dokaze o eventualnom naknadnom stručnom obrazovanju.
2. Pod dokazom o radnom iskustvu smatra se potvrda ili uvjerenje poslodavca ili poslodavca kod kojih je kandidat radio, a koje moraju sadržati podatke o poslovima koje je obavljao, naziv radnog mjesta, u kojem nivou kvalifikacije obrazovanja, opis poslova i precizno vrijeme njihovog obavljanja.
3. Uvjerenje o zdravstvenoj sposobnosti podnosi isključivo izabrani/a kandidat/kinja i to u roku od osam dana od dana dostavljanja odluke o izboru kandidata.

Kontakt osoba: Jasmina Vujačić, tel. 020/873-290, 873-261.